สภากห.เข้ม สั่ง เหล่าทัพ เร่งแก้ปัญหาหนี้นอกระบบ จราจร ดูแล นทท.
ประวิตร กำชับเหล่าทัพในที่ประชุมสภากลาโหม ให้เร่งแก้ปัญหาหนี้นอกระบบ ความเดือดร้อนของ ปชช. และมอบหมายให้ ทบ. กอ.รมน.ทำแผนหามาตรการดูแลความปลอดภัยนักท่องเที่ยว และให้ นขต.กห.แก้ไขปัญหาจราจร กทม.และปริมณฑลโดยเฉพาะพื้นที่ก่อสร้างทางรถไฟฟ้า,เมื่อวันที่ 29 ส.ค.61 ที่กระทรวงกลาโหม พล.ท.คงชีพ ตันตระวาณิชย์ โฆษกกระทรวงกลาโหม กล่าวว่า พล.อ.ประวิตร วงษ์สุวรรณ รองนายกรัฐมนตรีฝ่ายความมั่นคงและ รมว.กลาโหม สั่งในที่ประชุมสภากลาโหมถึงการแก้ไขปัญหาหนี้นอกระบบว่า ขอให้หน่วยขึ้นตรงกระทรวงกลาโหมและเหล่าทัพสนับสนุนยุทธศาสตร์ชาติด้านการสร้างโอกาสและความเสมอภาคทางสังคม โดยเฉพาะการแก้ไขปัญหาหนี้นอกระบบ โดยกองทัพบกประสานกับ กอ.รมน.จังหวัดเร่งขยายผลแก้ไขปัญหาความเดือดร้อนของประชาชนที่เป็นหนี้นอกระบบอย่างต่อเนื่อง โดยเฉพาะกลุ่มเกษตรกรที่ได้รับความเดือดร้อน โดยเป็นตัวกลางในการเจรจาไกล่เกลี่ยกับเจ้าหนี้และลูกหนี้เพื่อปรับโครงสร้างหนี้และทำข้อตกลงที่จะทำร่วมกัน หากเจ้าหนี้ไม่ให้ความร่วมมือให้ส่งข้อมูลให้ตำรวจดำเนินการตามกฎหมายพร้อมดำเนินการคืนทรัพย์สินกับประชาชนในทุกเดือน,พล.ท.คงชีพ กล่าวว่า ส่วนการดูแลรักษาความปลอดภัยนักท่องเที่ยว มอบหมายให้กองทัพบกโดยกองอำนวยการรักษาความมั่นคงภายในราชอาณาจักร (กอ.รมน.) สนับสนุนแต่ละจังหวัดในการบูรณาการจัดทำแผนงานต่างๆ เพื่อกำหนดมาตรการที่เหมาะสมในการดูแลความปลอดภัยของนักท่องเที่ยว โดยเฉพาะในพื้นที่เขตเมืองพื้นที่ท่องเที่ยวซึ่งมีนักท่องเที่ยวเป็นจำนวนมาก โดยจะต้องไม่มีผู้มีอิทธิพลหรือเจ้าหน้าที่เป็นผู้มีอิทธิพล หากมีจะต้องรายงานต้นสังกัดทันที,พล.ท.คงชีพ กล่าวว่า รมว.กลาโหมสั่งให้หน่วยขึ้นตรงกระทรวงกลาโหมและเหล่าทัพ สนับสนุนการแก้ไขปัญหาจราจรในพื้นที่ กทม.และปริมณฑล โดยเฉพาะในพื้นที่ก่อสร้างเส้นทางรถไฟฟ้าและระบบสาธารณูปโภค หากจำเป็นให้พิจารณาสนับสนุนเส้นทางผ่านหน่วยทหารชั่วคราวในช่วงเวลาเร่งด่วน บรรเทาความเดือดร้อนในการจราจร และขอให้ทุกหน่วยร่วมกันรักษาวินัยจราจรและปฏิบัติตามกฎจราจรอย่างเคร่งครัด โดยต้องแสดงตนเป็นตัวอย่างต่อสังคม เช่น การหยุดรถให้คนข้ามถนนทางม้าลาย.
ประวิตร กำชับเหล่าทัพในที่ประชุมสภากลาโหม ให้เร่งแก้ปัญหาหนี้นอกระบบความเดือดร้อนของ ปชช. และมอบหมายให้ ทบ. กอ.รมน.ทำแผนหามาตรการดูแลความปลอดภัยนักท่องเที่ยว และให้ นขต.กห.แก้ไขปัญหาจราจร 
หนี้นอกระบบ,สภากลาโหม,ดูแลนักท่องเที่ยว,แก้จราจร,คงชีพ ตันตระวาณิชย์,ข่าวทั่วไป